CELEX: 62019TN0009
Language: hu
Date: 2019-01-08 00:00:00
Title: T-9/19. sz. ügy: 2019. január 8-án benyújtott kereset – ClientEarth kontra EBB

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/43
            
         
      2019. január 8-án benyújtott kereset – ClientEarth kontra EBB
      (T-9/19. sz. ügy)
      (2019/C 72/55)
      Az eljárás nyelve: angol
      
         Felek
      
      
         Felperes: ClientEarth (London, Egyesült Királyság) (képviselők: J. Flynn QC és H. Leith barrister)
      
         Alperes: Európai Beruházási Bank
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az EBB azt megtagadó határozatát, hogy az Aarhusi rendelet (1) 10. cikke alapján belső felülvizsgálatot folytasson le;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes két jogalapra hivatkozik.
      
                  1.
               
               
                  Az első jogalap keretében a felperes téves jogalkalmazásra hivatkozik az Aarhusi rendelet alkalmazása, a ClientEarth, mint nem kormányzati szervezet jogállása, az „igazgatási aktus” fogalma, az egyedi hatályú intézkedések fogalom-meghatározása, az EBB igazgatótanácsa határozatainak a joghatásai, valamint a „környezetvédelmi jog” korlátai tekintetében
               
            
                  2.
               
               
                  A második jogalap keretében a felperes arra hivatkozik, hogy az alperes nem adott megfelelő indokolást, amint azt az EUMSZ 296. cikk megkívánja.
               
            
         (1)  A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Aarhusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendelet (HL 2006. L 264., 13. o.).